Шулай уҡ донъя чемпионы исемен алыуға үткәрелгән матчтың дәғүәселәре 3 йыллыҡ циклда билдәләү процедураһы асыҡлана: ФИДЕ составына ингән илдәр үҙҙәренең уйынсыларын зона турнирына ебәрә (һәр илдең нисә көслө уйынсыһы булыуына ҡарап, һәр илдән килергә тейешле уйынсылар һанын билдәләйҙәр); зона турнирында беренсе урын алған уйынсылар зона-ара турнирҙа ҡатнаша (көслө уйынсыларҙың һәм илдәрҙең һаны артыуы арҡаһында, башта ике турнирға, аҙаҡ өс турнирға бүлеп үткәрәләр). Зона-ара турнир таблицаһында беренсе баҫҡысты биләгән шахматсылар, бынан алдағы матчта титулын юғалтҡан дәғүәселәр, һәм бынан алдағы өс йыллыҡ циклда икенсе урын алған шахматсылар менән уйнарға тейеш булалар. Дәғүәселәр турнирында еңгән шахматсы матчты донъя чемпионы менән уйнай. 1962 йылға тиклем шулай уйнала.